Սերգեյ Սելին

**Սերգեյ Անդրեևիչ Սելին** (, ), խորհրդային և ռուսական թատրոնի, կինոյի և հնչունավորման դերասան։ Ռուսաստանի Դաշնության վաստակավոր արտիստ (2006)։ «Ռուսաստանի Դաշնության կինեմատոգրաֆիստների միություն» հասարակական կազմակերպության անդամ, «Միասնական Ռուսաստան» համառուսաստանյան քաղաքական կուսակցության անդամ է։ Հայտնի է դարձել Անատոլի Դուկալիսի դերով «Կոտրված լապտերների փողոցներ», «Մահացու ուժ» և «Օպերա։ Սպանությունների բաժնի խրոնիկաները» դետեկտիվ հեռուստասերիալներից։

## Կենսագրություն
Ծնվել է 1961 թվականի մարտի 12-ին Վորոնեժում, ինժեներների ընտանիքում։ Զբաղվել է երաժշտությամբ փողային նվագախմբում և հաճախել դրամատիկական խմբակ, կարդացել  Լերմոնտովի և Պուշկինի քիչ հայտնի ստեղծագործություններից։ Դպրոցական տարիներին հաշվառված է եղել ոստիկանության մանկական սենյակում։

1978-1980 թվականներին ծառայել է Խորհրդային բանակում՝ Տուլայի թիվ 50 ուսումնական զորամասում, երաժշտական վաշտում եղել է տրոմբոնահար, սերժանտի կոչումով ղեկավարել է փողային նվագախումբը։ Բանակից հետո, Մոսկվայի թատերական բուհեր ընդունվելու մի քանի անհաջող փորձերից հետո նա երկու տարի սովորել է Վորոնեժի տեխնոլոգիական ինստիտուտում՝ «Մսի և կաթնամթերքի արտադրանքների ինժեներ տեխնոլոգ» մասնագիտությամբ։

1983 թվականին ընդունվել, իսկ 1987 թվականին ավարտել է Լենինգրադի թատրոնի, երաժշտության և կինոմատոգրաֆիայի պետական ինստիտուտը (Իգոր Օլեգովիչ Գորբաչովի դասընթացը)։ Սովորել է Յուրի Գալցևի, Նիկոլայ Ֆոմենկոյի և Գենադի Վետրովի հետ նույն խմբում։ 1987-1995 թվականներին աշխատել է Լենինգրադի Ֆոնտանկայի երիտասարդական թատրոնի թատերախմբում։ 1990 թվականից նկարահանվել է ֆիլմերում։ Նրա դեբյուտը կայացել է Լենֆիլմ կինոստուդիայի արտադրության ռեժիսոր Յուրի Մամինի «Այտամորուքներ» կատակերգական գեղարվեստական ֆիլմում։

Հանրաճանաչ է դարձել 1998 թվականին «Կոտրված լապտերների փողոցներ» (1998-2019) դետեկտիվ հեռուստասերիալի թողարկումից հետո, որտեղ խաղացել է ոստիկանության ավագ լեյտենանտ Անատոլի Դուկալիսի դերը։ 2003 թվականին դարձել է «Միասնական Ռուսաստան» կուսակցության անդամ։

2006 թվականին եղել է Մոսկվայի «Ֆենիքս-Ֆիլմ» սահմանափակ պատասխանատվությամբ ընկերության դերասան։ 2009 թվականին ձայնագրել է իր առաջին «Դու ինձ չես գտնի» երգը, որը պատմում է ռուս ոստիկանների առօրյա ծանր կյանքի մասին։ 2012 թվականի փետրվարի 6-ին պաշտոնապես գրանցվել  է որպես վստահված անձ Ռուսաստանի նախագահի թեկնածու Վլադիմիր Պուտինի 2012 թվականի մարտի 4-ի ընտրություններում։

2017 թվականից ընդգրկվել է ուկրաինական «Խաղաղարար» կայքի տվյալների բազայում։ 2020 թվականին նկարահանվել է քարոզչական տեսահոլովակում՝ 2020 թվականի հուլիսի 1-ի  համառուսաստանյան քվեարկության ժամանակ Ռուսաստանի Դաշնության Սահմանադրության փոփոխության նախագծին աջակցելու համար։

2022 թվականի հունիսի կեսերին Ռուսաստանում  թողարկվել է դերասանի մասնակցությամբ նկարահանված «Բուլտերիեր» սպորտային դրաման։ Ֆիլմում նկարահանվել են նաև Վլադիմիր Մինեևը (MMA-ի գործող մարտիկ), Ալեքսանդր Միխայլովը և Վիտալի Կիշչենկոն։

## Ընտանիք
* Հայր՝ Անդրեյ Սելին, մայր՝ Մարիա Սելինա, քույր՝ Վալերիա Սելինա։ Հորեղբոր տղաներից մեկը սովորել է ոստիկանության բարձրագույն դպրոցում և հասել ոստիկանության փոխգնդապետի կոչման։
* Առաջին կին՝ Լարիսա Սելինա, նկարահանվել է «Մենթեր» սերիալի դրվագներում, մասնագիտությամբ դերասանուհի, նրանք միասին ապրել են 22 տարի, ամուսնալուծվել են  2008 թվականին կամ 2009 թվականին, աշխատել է որպես ամուսնու քարտուղարուհի և իմպրեսարիո։ Որդին՝ Պրոխորը (20․11․1987), 2010 թվականին ավարտել է Սանկտ Պետերբուրգի պետական պոլիտեխնիկական համալսարանի տնտեսագիտության և կառավարման ֆակուլտետը, դուստր՝ Քսենիա։
* Երկրորդ կին՝ Աննա (1985), հոգեբան է։ Սովորել է Ներքին գործերի նախարարության ակադեմիայում՝ դառնալով հոգեբան, դուստրը՝ Մարիան (11․01․2010 2010), որդին՝ Մակարը (01․01․2012)։

## Ստեղծագործություն
### Ֆիլմագրություն
* 1990 - Այտամորուքներ - «Բիվնեյ»-ի անդամ
* 1990 - Духов день - պետական գործիչ
* 1991 - Գործի՛ր, Մանյա՛ - օդաչու
* 1991 - Ուժեղ մարդ - Մաքսիմ
* 1991 - Առապլ Լեոնիդի մասին - ԽՍՀՄ ՆԳԺԿ աշխատակից
* 1992 - Խիստ ռեժիմի կատակերգություն - Սերյոգա, բանտարկյալ, խոհարար թիվ 7 քրեակատարողական գաղութում
* 1993 - Սպիտակ ձի - սպիտակ դահիճ
* 1993 - Հարվածային գործիքներ 
* 1994 - Ոսկե մատանի, կարմիր վարդերի փունջ - Անտիպ, վաճառական Գրիգորի Ցիբուկինի աշխատակիցը
* 1994 - Պրոխինդիադա 2 - շորթիչ ավազակ
* 1995-2003 - Կոտրված լապտերների փողոցները - Անատոլի Սերգեևիչ Դուկալիս, ոստիկանության ավագ լեյտենանտ
* 1996 - Օպերացիա «Շնորհավոր նոր տարի» - ոստիկան
* 1997 - Շիզոֆրենիա - Սերյոժա՝ հատուկ ծառայության աշխատակից
* 1998 - Դառն է  - զինվորական ազգական
* 1998 - Ես առաջինը տեսա քեզ - Կարմիրբանակային զինվոր, ֆուտբոլիստ
* 1999 - Մահացու ուժ (1-ին եթերաշրջան) - Անատոլի Վալենտինովիչ Դուկալիս՝ ոստիկանության կապիտան
* 2002 - Մադամ Պոբեդա (ֆիլմ թիվ 1 «Հանգիստ հորձանուտ») - Սլավայի լողի մարզիչ
* 2003 - Համերաշխ ընտանիք (սերիա No. 50 «Բլեք Ջեկ») - Բլեք Ջեկ
* 2003 - Շնորհավոր Նոր տարի - ոստիկան
* 2004 - 2007 - Օպերա։ Սպանության քրոնիկները (1-3 եթերաշրջաններ) - Անատոլի Վալենտինովիչ Դուկալիս, ոստիկանության կապիտան, ավագ օպեր-լիազոր
* 2004 - Զգո՛ւյշ եղիր, Զադով - Բորյա, պրապորշչիկ Զադովի հարևանն ու ընկերը (1-ին եթերաշրջան, թիվ 1, 5 սերիաներ) / գնդապետ, պրապորշչիկ Զադովի ղեկավարը (1-ին եթերաշրջան, թիվ 6-7 սերիաներ)
* 2004  - « Լեգենդ Տամպուկի մասին» - Ստեփան Բարիբին, հոգեբուժարանի սանիտար
* 2005 - Սպանել Բելլային - երգչուհի Վասիլիսայի ամուսին և պրոդյուսեր
* 2005 - Երալաշ (թող. 183, «Կենդանիների աշխարհում») - աղջկա հայրը
* 2006 - Հանք 2. Ոսկու տենդ - Սանյա Շչերբակ
* 2006 - Երկուսը արկղիկից (ֆիլմ № 2 «Ստի բույրը») - պրապորշչիկ Լյոխա
* 2006 - Պատահական ուղեկից - Վասիլի Վերնիդուբ, նախկին բանտարկյալ
* 2006 - Ռուսերեն թարգմանություն - Դորոշենկո, մայոր
* 2007 - Արկաիմի առեղծվածը - Վիկտոր Զուբրով, ՌԴ ԱԻՆ  աշխատակից
* 2007 - Լերա - Պավել Սեմենովիչ Տիմոֆեև, Լերայի ամուսնու՝ Դենիս Տիմոֆեևի հայրը
* 2008 - Սև ձյուն - Միխեյ
* 2008 - Մուխա - Իվան, բեռնատարի վարորդ, Ֆյոդոր Մուխինի ընկեր և գործընկեր
* 2008 - Կարմիր բերետ՝ Պավլով, հատուկ նշանակության ջոկատի փոխգնդապետ
* 2008 – Իմ մայրիկի ընտրությունը - Վյաչեսլավ
* 2008 - 2010 - Սերը «Հույժ գաղտնի» գրիֆի տակ - Սերգեյ Սելին (եկամեո)
* 2008 - Ծնողների օր - Սերգեյ Սելին (կամեո)
* 2008 - Բորոդին։ Գեներալի վերադարձը - Վիկտոր Ստեպովոյ, պաշտոնաթող գեներալ Պավել Բորոդինի քրոջ ամուսինը
* 2008-2014 - Ձուլարան (1-8 եթերաշրջաններ) - Սերգեյ Սելին («Գաբեն»), ԱԴԾ գնդապետ, հատուկ բաժնի սպա, նախկին հատուկ նշանակության ջոկատի զինծառայող։
* 2008-2014 - Եղբայրներ - Լեոնիդ Զախարովիչ Մալյուտա («Հին»), պաշտոնաթող պրապորշչիկ
* 2009 - Գայթակղությունների քաղաք - Վասիլի, բեռնատարի վարորդ
* 2010 - Կատաղի գոռոց - Գրոմին, հատուկ նշանակության ջոկատի գնդապետ
* 2010 - Տարօրինակ շարժումներ՝ Պալչիկի քաղաքի քաղաքապետ
* 2010 - Պատվի հարց - Սերգեյ Սելին (կամեո)
* 2010 - Մնաս բարով, «Մակարով» - Իլյա Գավրիլովիչ Ստրոև, ՆԳՆ փոխգնդապետ/գնդապետ
* 2011 - Հանգիստ ուղեկալ - Վլադիմիր Իվանովիչ Գրիցյուկ, ավագ պրապորշչիկ, սահմանային ուղեկալի ավագ
* 2011 - Պատվի հարց - Ալեքսեյ Սուխարև, ոստիկանության նախկին կապիտան
* 2012-2013 - Դելտա - Իվան Զախարովիչ Պարխոմենկո, քաղաքային վարչակազմի ղեկավար
* 2013 - Երթուղի - Բորիս Նովիկով, նախկին քրեական հետախուզության աշխատակից, Նատալյայի ամուսինը, Եվգենիի հայրը
* 2013 - Շնորհվել է մրցանակ - մայոր
* 2014 - Լավագույն թշնամիներ - Գլեբ Սերգեևիչ Դանիլով, ոստիկանության փոխգնդապետ, օպերատիվ հետախուզության բաժնի պետ
* 2014 – Բոբրույսկ-Դաքար (Բելառուս) 
* 2014 - Կորպորատիվ - Վալերայի հայրը
* 2014 - Ներիր ինձ, մայրիկ - Իվան Պետրովիչ Տուչին, ոստիկանության տեղամասային տեսուչ
* 2014 - 2015 - Դելտա։ Շարունակություն - Իվան Զախարովիչ Պարխոմենկո, քաղաքային վարչակազմի ղեկավար
* 2015 - Ժանտախտ - Սերգեյ Սերգեևիչ Վորոբյով, պաշտոնյա
* 2015 - Նամակներ ապակու վրա։ Ճակատագիր - Ստանիսլավ Սերգեևիչ Կուրգանով, քաղաքապետ
* 2016 - Կազանովայի ականջօղը - հարուստ հայրիկ
* 2018-2019 - Ակն ընդ ական - Ալեքսանդր Նիկոլաևիչ Բոգդանով, գնդապետ, ՌԴ ՔՀ քննչական վարչության պետ, հատուկ խմբի ղեկավար Օլեգ Կռիլով.
* 2019 - Ոստիկանը Ռուբլյովկայից։ Ամանորյա անկարգություններ  2 - Միշա քեռի, ՆԳՆ թոշակառու
* 2020 - Իսկական անապաստան տղաներ 8 (սերիա No. 251) - Սերգեյ (կամեո)
* 2020 - Իվանկո - Վասիլի Իվանովիչ Սապրիկին, Անդրեյ Սապրիկինի հայրը
* 2021 - Ռեգբի - Անդրեյ Պալիչ, սպորտային ակումբի գլխավոր բժիշկ
* 2021 - Ոստիկանական եղբայրություն - Սերգեյ Ֆեդորովիչ Տարասով, ոստիկանության գնդապետ
* 2022 - Անհնազանդը - Պետրովիչ
* 2022 - Բուլտերիեր - Անատոլի, բեռնատարի վարորդ
* 2022 - Աշխարհի վերջը - Գենադի Բորիսովիչ, ոստիկանության գնդապետ
* 2022 - Անհնազանդը 2։ Հիշել ամեն բան - Պետրովիչ
* 2023 - Շալյապին - Իվան Իվանովիչ Շուլգին, բաս
* 2023 - Իսկական հերոս (ռեժիսոր՝ Ալեքսեյ Տալիզին)

### Գովազդ
* 2003-2007 - «Rosava»-ի անվադողերի գովազդային տեսահոլովակերի շարք (Ուկրաինա),
* 2015 - Եվրոսետ,
* 2021 թվականին Սերգեյ Սելինը դարձավ վարկերի և պարտքերի դուրսգրման հարցերով զբաղվող «Ռոսբանկրոտ» (Սանկտ Պետերբուրգ) իրավաբանական ընկերության «դեմքը» և նկարահանվեց նրա մի շարք գովազդային տեսահոլովակներում։

### Տեսահոլովակներ
* Զատոչկա () - Նոր շերիֆ (2019)

## Ճանաչում և պարգևներ
* 2006 - «Ռուսաստանի Դաշնության վաստակավոր արտիստ» պատվավոր կոչում (01․08․2006) - արվեստի բնագավառում ծառայությունների համար,
* 2011 - Բարեկամության շքանշան (11․06․2011) - ազգային մշակույթի և արվեստի զարգացմանն ուղղված վաստակի, երկարամյա բեղմնավոր գործունեության համար,
* 2011 - Ռուսաստանի ԱԴԾ առաջին մրցանակի դափնեկիր «Դերասանական աշխատանք» անվանակարգում՝ սահմանապահ ուղեկալի ավագ Վլադիմիր Գրիցյուկի դերի համար («Հանգիստ ուղեկալ» ֆիլմում) և հայրենական կինոյում իրավապահ մարմինների աշխատակիցների դերերի համար։

## Ծանոթագրություններ

## Արտաքին հղումներ
* 
* Селин Сергей Андреевич. Биография, фильмография, фотографии актёра. // ruskino.ru. Дата обращения: 4 февраля 2022.
* Сергей Селин. Биография и фильмография.

Կատեգորիա:«Միասնական Ռուսաստան» կուսակցության անդամներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի հեռուստատեսության դերասաններ